als_Latn dik_Latn sag_Latn
Guvernatori i ri i Bankës së Shqipërisë nuk mund te jete një shtetas i huaj. Duke nënvizuar pjesën e profilit ndërkombëtar, ekspertët bashkohen në mendimin se ai duhet të jetë i pavarur, jo me prejardhje politike por kurrsesi i huaj. Arben Malja dhe Zef Preçi thonë se Shqipëria nuk ka eksperienca të mira në drejtimin e institucioneve nga të huajt, duke përmendur këtu CEZ-in, Albtelekomin etj. Por gjithashtu edhe kapacitetet shqiptare të denja për këtë post janë të shumta. Duke ardhur te pjesa e ligjit të ri që është duke përgatitur Kuvendi i Shqipërisë, ekonomistët shprehen se këtu mund të merret ndihma e huaj, por vetëm ne forme asistence këshillimore. Sipas tyre, ligji i ri duhet të ruajë pavarësinë e këtij institucioni. Ata propozojnë që mbikëqyrja të jetë më vete nga drejtimi i bankës.
Tashmë debatet mes ekspertëve dhe politikanëve po përqendrohen në emrin e ri të Guvernatorit, por dhe prejardhjen e tij.
als_Latn als_Latn